jkorsvik/nowiki_second_scrape_merged huggingface dataset:
Ba’athpartiet

Ba'athpartiet (Ba'ath betyr «oppstandelse» eller «gjenfødelse» på arabisk) er et sekulært orientert, panarabisk politisk parti, som motsetter seg «vestlig imperialisme» og maner til arabisk «gjenfødelse» og dannelsen av én arabisk nasjonalstat. I 1966 ble partiet splittet i to, et et syrisk-ledet Ba'athparti og et irakisk ledet Ba'athparti.
Partiets slagord — «Enhet, frihet og sosialisme» (wahda, hurriya, ishtirakiya) — sikter til arabisk enhet, frihet fra ikke-arabisk kontroll og innblanding og til arabisk sosialisme, da som motsetning til europeisk sosialisme (eller kommunisme).
Partiet ble grunnlagt i Damaskus i 1940 av Michel Aflaq, som var kristen og tilhørte den ortodokse kirke i Antiokia, og Salah al-Din al-Bitar, som var sunnimuslim. Det har senere etablert seg i en rekke arabiske stater — eksempelvis Libanon, Jemen, Jordan og Sudan — men uten å oppnå politisk makt i andre land enn Syria og Irak. Etter kuppet i 1963 har partiet sittet alene ved makten i Syria. I 1963 grep Ba'athpartiet makten også i Irak, men ble styrtet etter få måneder. I 1968 kom partiet tilbake i maktposisjon og ble sittende til 2003, da USA innledet krigen i Irak. Etter dette har partiet vært forbudt i Irak.
Et militærkupp rettet mot det historiske lederskapet til Michel Aflaq og Salah Bitar, førte i 1955 til splittelse av det syriske og irakiske partiet og dannelsen av to rivaliserende organisasjoner: Quotri (med base i Syria) og Qawmi (med base i Irak). Begge partier beholdt navnet Ba'ath og oppretteholdt parallelle strukturer i den arabiske verden. Men motsetningsforholdet mellom de to partiene var så sterkt at det syriske Ba'athregimet, som eneste regjering i den arabiske verden, valgte å støtte Iran under den blodige Iran-Irak-krigen.


== Referanser ==


== Se også ==
Alawitter
Saddam Hussein
Tariq Aziz


== Eksterne lenker ==
Offisielt nettsted 
(en) Baathism – kategori av bilder, video eller lyd på Commons 
Al Jazeera om Ba'athpartiet i Irak (engelsk)
Sushui He

Sushui He er en liten elv helt sør i provinsen Shanxi i Kina. Den renner fra øst til vest, passerer byen Yongji og renner ut i Den gule flod (Huang He) litt nord før der den gjør sin siste store buktning mot øst og fortsetter mot havet.
Thorbjørn Svenssen

Ole Thorbjørn «Klippen» Svenssen (født 22. april 1924 i Sandar, død 8. januar 2011 i Sandefjord) var en norsk fotballspiller. Han spilte totalt 104 A-landskamper for Norge fra 1947 til 1962, og var kaptein i 93 av dem. Frem til John Arne Riise spilte sin landskamp nr. 105 den 7. september 2012 hadde ingen andre nordmenn spilt flere kamper for herrelandslaget, og da Svenssen spilte sin 100. landskamp i 1961, var engelske Billy Wright den eneste andre spilleren i verden som hadde nådd denne milepælen.
Svenssens posisjon på banen var midtstopper. På klubbnivå spilte Svenssen hele sin karriere for Sandefjord Ballklubb. Han var æresmedlem i samme klubb. Hans sønn Torgny Svenssen ble seriemester med Idrettsklubben Start i 1978.


== Bibliografi ==
Kaptein for Norge (1958)


== Referanser ==


== Eksterne lenker ==
(en) Thorbjørn Svenssen – Olympedia 
(en) Thorbjørn Svenssen – Sports-Reference (OL-resultater – arkivert) 
(en) Thorbjørn Svenssen – FIFA 
(en) Thorbjørn Svenssen – Transfermarkt 
(en) Thorbjørn Svenssen – national-football-teams.com 
(en) Thorbjørn Svenssen – WorldFootball.net 
(en) Thorbjørn Svenssen – EU-Football.info 
(no) Thorbjørn Svenssen – Norges Fotballforbund 
(no) Thorbjørn Svenssen i Norsk biografisk leksikon (Forfatter Fridthjof Jacobsen)
(no) Thorbjørn Svenssen i Store norske leksikon (Forfatter Ole Petter Pedersen)
(en) Thorbjørn Svenssen på Eu-Football.info
Varhaug

Varhaug er et tettsted og administrasjonssenteret i Hå kommune på Jæren i Rogaland. Tettstedet hadde 3 340 innbyggere per 1. januar 2022. Mellom Nærbø og Varhaug ligger Åna fengsel, som tidligere het Åna kretsfengsel og Opstad tvangsarbeidshus. Varhaug var tidligere en egen kommune.


== Historie ==


=== Administrativ tilhørighet og innbyggertall ===
Fra 1837 var Varhaug del av Hå formannskapsdistrikt. Hå ble i 1894 delt i Varhaug og Nærbø kommune, og da var innbyggertallet på Varhaug 1 801.  1. januar 1964 ble Varhaug slått sammen med Nærbø og Ogna kommuner til den nye Hå kommune, og ved sammenslåingen hadde Varhaug 3 454 innbyggere.


== Stedsnavnets opprinnelse ==
Stedsnavnet er opprinnelig et gårdsnavn, der siste ledd sikter til en gravhaug på gården. Første ledd er trolig norrønt var, som betyr steinsatt grav eller steinsetting.


== Samferdsel ==
Jærbanen, Varhaug stasjon, Nær fylkesvei 44.


== Grunnkretser ==
Grunnkretsene er Lerbrekk, Dysjalandsvegen, Varhaug vest, Varhaug øst, Reiestad/Tjemsland, Ånestad, Ueland, Auestad og Husvegg/Odland.


== Idrett ==
Den lokale klubben Varhaug Idrettslag (V.I.L.) driver aktiviteter innen fotball og håndball..


== Kjente personer fra Varhaug ==
Bjørn Ingvar Kydland, fotballspiller, har spilt for Bryne og Skeid
Lars Gaute Bø, fotballspiller
Kjetil Aanestad, håndballspiller


== Referanser ==
Nærbø

Nærbø er et tettsted i Hå kommune på Jæren i Rogaland. Tettstedet har 7 433 innbyggere per 1. januar 2022, og ligger omtrent syv kilometer nord for kommunesenteret Varhaug.
Politikken i Hå kommune er preget av ulike bygdelister etter kommunesammenslåingen i 1964. Siden 2011 har Kristelig folkeparti hatt ordføreren i Hå kommune.


== Jærbanen og Jærmuseet ==
Nærbø stasjon på Jærbanen betjenes av lokaltog mellom Stavanger og Egersund. Utenom sommeren har lokaltoget noen avganger fra Stavanger som har Nærbø som endestasjon.
Jærmuseet ligger ved Nærbø. Museet legger vekt på historien til jordbruket på Jæren. På Nærbø er det mye virksomhet og industri knyttet til jordbruket.


== Tidligere kommune 1894–1964 ==
Nærbø er en tidligere selvstendig kommune. Fra 1837 var Nærbø del av Hå formannskapsdistrikt. Hå ble i 1894 delt i Nærbø og Varhaug kommuner. Nærbø hadde da den ble etablert som selvstendig kommune 1 806 innbyggere. 1. januar 1964 ble Nærbø slått sammen med Ogna og Varhaug kommuner til den nye Hå kommune. Nærbø hadde ved sammenslåingen 3 926 innbyggere. Siste ordfører i Nærbø kommune var gårdbruker Odd Skjærpe.


== Stedsnavnet ==
Stedsnavnet «Nærbø» er konstruert av et ledd fra navnene til de tidligere sognene Njærheim og Bø som ble slått sammen ved en resolusjon i 1832.


== Kjente personer fra Nærbø ==
Åsbjørn Skjærpe (1931-1994), fotballspiller
Tor Obrestad (1938-2020), forfatter
Gunnar Torvund (1948-2019), kunstner
Kjell Arild Pollestad (f. 1949), tidligere pater i den katolske kirken, forfatter og kåsø
Helge Torvund (f. 1951), forfatter
Henriette Henriksen (f. 1970), tidligere landslagsspiller i håndball
Elisabeth Terland (f. 2001), fotballspiller for Brighton and Hove Albion og det norske landslaget


== Referanser ==
Dennis Stratton

Dennis William Stratton (født 9. oktober 1952 i Canning Town) er en britisk gitarist og medlem av Praying Mantis. Han var en av de første gitaristene i det britiske heavy metal-bandet Iron Maiden, der han var medlem fra oktober 1979 til oktober 1980 og spilte inn albumet Iron Maiden. Han spilte også på EP-en Women in Uniform.
Etter Iron Maiden var han med i bandet Lionheart, før han på 1990-tallet ble med i Praying Mantis.


== Referanser ==


== Eksterne lenker ==
(en) Dennis Stratton – kategori av bilder, video eller lyd på Commons 
(en) Dennis Stratton på Discogs 
(en) Dennis Stratton på MusicBrainz 
(en) Dennis Stratton på Encyclopaedia Metallum 
(en) Dennis Stratton på Songkick 
(en) Dennis Stratton på AllMusic
Kårhamn

Kårhamn er et fiskevær i Hammerfest kommune i Finnmark. Det ligger på øya Seiland, ved Sørøysundet, rundt 25 kilometer sørvest for byen Hammerfest. Grunnkretsen Kårhamn hadde 22 innbyggere pr. 1. januar 2017.Hovednæringen er fiske og fisketilvirking. Fiskebruket er eiet og drevet av Lean Fish AS. Hovedproduksjonen består av tørrfisk og ferskfisk. Det produseres årlig mellom 500 og 1000 tonn med fisk i Kårhamn. Utenom fiskebruket er det en liten skole/barnehage og butikk med postkontor og bibliotek.
Kårhamn lå tidligere i Sørøysund kommune, men ble etter kommunesammenslåing 1. januar 1992 en del av Hammerfest kommune.


== Referanser ==
Birth of the Cool

Birth of the Cool med Miles Davis' nonett var en av de første store utgivelser fra Miles Davis, hvor han stod for ledelsen. En motpol til Bebop, med arrangementer man refererte til som cool i datiden (slutten av 1940, med opptak fra 1948–1950 for studioalbumene vi får kjøpt idag.
Verdt å merke seg er at flere spor fra denne utgivelsen er å finne på Miles Davis' samlealbum enn fra noen andre originalutgivelser (Budo, Move, Deception, Godchild, med flere).
The Complete Birth of the Cool er også tilgjengelig i platebutikker (2005) med originalopptak, samt digitale bearbeidelser av opptakene, som ble gjort i Capitol Recording Studio, New York.


== Musikere ==
Miles Davis, trompet
Lee Konitz, altsaksofon
Bill Barber, tuba
Gerry Mulligan, barytonsaksofon21. januar 19491:

Kai Winding, trombone
Al Haig, piano
Junior Collins, waldhorn
Joe Shulman, bass
Max Roach, trommer
John Lewis, arrangement22. april 19492:

J. J. Johnson, trombone
John Lewis, piano
Sandy Siegelstein, waldhorn
Nelson Boyd, bass
Kenny Clarke, trommer
Johnny Carisi, arrangement9. mars 19503:

J. J. Johnson, trombone
Gunther Schuller, waldhorn
Al McKibbon, bass
Max Roach, trommer
Kenny Hagood, sang på "Darn That Dream"


== Sporlister ==


=== Originalversjonen ===
Utgitt på Capitol Jazz.

«Move»1 2:32 (Denzil Best)
«Jeru»1 3:10 (Gerry Mulligan)
«Moon Dreams»3 3:17, (C. MacGregor – J. Mercer, arr.: Gil Evans)
«Venus De Milo»2 3:10 (Gerry Mulligan)
«Budo»1 2:32 (B. Powell – M. Davis)
«Deception»3 2:45 (Miles Davis)
«Godchild»1 3:07 (George Washington)
«Boplicity»2 2:59, (Cleo Henry, arr.: Gil Evans)
«Rocker»3 3:03 (Gerry Mulligan)
«Israel»2 2:15 (John Carisi)
«Rouge»2 3:13 (John Lewis)
«Darn That Dream»3 3:26 (E. De Lange – J. Van Heusen)


=== The Complete Birth of the Cool ===
Utgitt på Blue Note Records 1998.
Inneholder originalversjonen («Moon Dreams» flyttet til nummer 19) samt radiooptak med stii Tuba Band fra Club Royal Roost fra 1948.

«Move»
«Jeru»
«Venus De Milo»
«Budo»
«Deception»
«Godchild»
«Boplicity»
«Rocker»
«Israel»
«Rouge»
«Darn That Dream»
«Birth of the Cool Theme»
«Symphony Sid Announces the Band»
«Move»
«Why Do I Love You»
«Godchild»
«Symphony Sid Introduction»
«S´il Vous Plait»
«Moon Dreams»
«Budo (Hallucination)»
«Darn That Dream»
«Move»
«Moon Dreams»
«Budo (Hallucination)»


=== Complete Birth of the Cool ===
Utgitt på Definitive 2004.


==== CD 1 ====
«Move»
«Jeru»
«Budo»
«Godchild»
«Venus de Milo»
«Boplicity»
«Israel»
«Rogue»
«Moon Dreams»
«Deception»
«Rocker»
«Darn That Dream»
«Overtime»
«Victory Ball»


==== CD 2 ====
«Theme»
«Move»
«Why Do I Love You?»
«Godchild»
«S'il Vous Plait»
«Moon Dreams»
«Hallucinations (Budo)»
«Darn That Dream»
«Move»
«Moon Dreams»
«Hallucinations (Budo)»
«52nd Street Theme»
«Half Nelson»
«You Go to My Head»
«Chasin' the Bird»


== Eksterne lenker ==
(en) Birth of the Cool på Discogs 
(en) Birth of the Cool på MusicBrainz 
(en) Birth of the Cool på MusicBrainz 
(en) Birth of the Cool på Discogs
San Salvador de Jujuy

San Salvador de Jujuy (dagligtale: Jujuy) er hovedstad i provinsen Jujuy nordvest i Argentina. Byen hadde i 1991 om lag 180 000 innbyggere. 


== Næringsliv ==
Byen fungerer som et regionalt senter, både kulturelt og økonomisk. I områdene rundt byen dyrkes sukkerrør, tobakk, sitrusfrukter og grønnsaker. Det finnes også en del gruvedrift hvor man tar ut malmer som inneholder bly, sink, jern og sølv.


== Historie ==
Byen Jujuy ble grunnlagt i 1593 som et knutepunkt på ruta mellom San Miguel de Tucumán og sølvgruvene i Potosí, Bolivia. Byen hadde sin storhetstid i den spanske koloniperioden. Etter Argentinas uavhengighet i 1816 sank statusen og byen ble kun regnet som en provinshovedstad fjernt fra Buenos Aires.
Santa Rosa (Argentina)

Santa Rosa er hovedstad i provinsen La Pampa som ligger midt i Argentina. Byen ligger midt på Pampasen og har 102 610 innbyggere (2005). 


== Historie ==
Byen ble grunnlagt i 1892 av Tomás Mason. Byen har gradvis utviklet seg til et agroindustrielt sentrum.
Ivar Bern

Ivar Bern (født 20. januar 1967) er en norsk sjakkspiller og musiker fra Bergen, som er mest kjent for å ha blitt verdensmester i fjernsjakk i 2006.


== Sjakk ==
Bern har vunnet en rekke sjakkmesterskap, både i fjernsjakk og brettsjakk. Bern ble Internasjonal mester i sjakk i 1990, og er mest kjent for å ha vunnet det 17. verdensmesterskap i fjernsjakk . Han vant det åpne NM i 1986, 1989 og 1990. I eliteklassen i Landsturneringen har han tatt to tredjeplasser (1989 og 1990). Med sin klubb Bergen Schakklub har han blitt norgesmester for lag i 1994, 1997, 1998, 2000 og 2003.
Sammen med Sverre Johnsen og Simen Agdestein har han skrevet boken «Win With the Stonewall Dutch» (Gambit Publishing 2009) som omhandler sjakkåpningen Hollandsk forsvar, og særlig den såkalte Stonewall-varianten, som han blant annet hadde brukt til å ta sin fjernsjakk VM-tittel.


== Musikk ==
Bern har vært med på plateutgivelser med bandene The Swamp Babies og Syv.


== Referanser ==


== Eksterne lenker ==
(en) Ivar Bern – FIDE 
(en) Ivar Bern – chessgames.com 
(en) Ivar Bern – OlimpBase 
(en) Ivar Bern – 365Chess.com
Steinsopp

Steinsopp (Boletus edulis) er en art i slekten Boletus (steinsopper) og tilhører rørsoppfamilien (Boletaceae). Den regnes til våre beste matsopper. Steinsoppene, som er den mest tallrike slekten i rørsoppfamilien, er oppkalt etter den store, tykke stilken, som kan være nesten kuleformet hos unge individer.


== Kjennetegn ==
Steinsopp er lys- til mørkebrun, og blir lett klebrig i fuktige omgivelser. Hattens overflate kan ofte se ut som en stekt brødskorpe. Skjeldnere kan den være så lys at den blir lys beige på hatthuden. Den har faste, hvitaktige rør som hos eldre eksemplarer gulner og blir til slutt gulgrønne siden soppen har olivenbrune sporer. Rørene kan lett løsnes fra hatten. Stilken er tykk i forhold til hatten – spesielt på bunnen, og den har et hvitt årenett på den øvre delen – et godt kjennetegn. Kjøttet i unge individer er fast; i eldre individer kan det bli løst. Det har en behagelig, nøtteaktig smak og en behagelig lukt.
Beklageligvis er soppen ofte angrepet av både dyr og snegler noe som kan ødelegge hele soppen. Snyltesopper som rørsoppsnylter (Hypomyces chrysospermus) kan også gjøre den uspiselig.


== Utbredelse ==
Steinsopp er utbredt over hele Norge, primært på steder med løv- og barskog, og spesielt der det er mose.


== Forvekslingsmuligheter ==
Den uspiselige gallerørsoppen (Tylopilus felleus) kan ligne på steinsopp, spesielt hos unge individer av arten. Selv om den ikke er giftig, vil den ødelegge et helt måltid på grunn av en svært besk smak. Rørlaget er gråhvitt til blekrosa, aldri gult eller gulgrønt slik som hos steinsoppene. En smaksprøve vil kunne bidra til å utelukke at et funn er en gallerørsopp siden den smaker beskt, mens steinsoppen smaker mildt. Smaken er spesielt framtredende i rørlaget. Det er imidlertid ikke alle som kan kjenne den beske smaken, noe som er arvelig betinget. På stilken vil man dessuten kunne skille dem fra hverandre ved å vurdere fargen på nettmønsteret som vanligvis viser seg som små forhøyninger. Hos gallerørsopp er de trådlignende forhøyningene rødbrune, mens de er hvite hos steinsoppen.Eikesteinsopp (Boletus aereus) og bleklodden steinsopp (Boletus aestivatis) er to sopper i Boletaceae-familien som steinsoppen også kan forveksles med. Eikesteinsoppen har en nesten sort hatt, og mørkebrunt nettmønster på stilken, og den bleklodne steinsoppen har lysebrun hatt og stilk, og en grov og tørr hattoverside. Begge disse er spiselige.


== Galleri ==

		
		
		
		
		
		
		


== Referanser ==


== Eksterne lenker ==
(en) steinsopp i Encyclopedia of Life 
(en) steinsopp i Global Biodiversity Information Facility 
(no) steinsopp hos Artsdatabanken 
(sv) steinsopp hos Dyntaxa 
(en) steinsopp hos Index Fungorum 
(en) steinsopp hos MycoBank 
(en) steinsopp hos NCBI 
(en) steinsopp hos Tropicos 
(en) Kategori:Boletus edulis – bilder, video eller lyd på Wikimedia Commons 
(en) Boletus edulis – galleri av bilder, video eller lyd på Wikimedia Commons 
Boletus edulis – detaljert informasjon på Wikispecies 
Soppen er «spiselig» i normlisten for soppkontrollører. (2022) Fagmykologisk råd på vegne av Norges sopp- og nyttevekstforbund.
Gabriel Lund

For eidsvollmannen, se Gabriel Lund (1773–1832)Gabriel Joachim Lund (født 17. juli 1927 i Hammerfest, død 18. november 2004) var en norsk offiser av obersts grad. 
Lund hadde Krigsskolen og tok Forsvarets høgskole. I løpet av sin militære karriere i Norge var han blant annet sjef for Infanteribataljon nr. 2 (BN2) og Forsvarsdistrikt 12/Infanteriregiment nr. 12, samt nestkommanderende ved Brigaden i Nord-Norge. Fra oktober 1983 til desember 1984 var han sjef for Den norske FN-styrken i Libanon (NORCO). Lund var også nestkommanderende for UNIFIL i Libanon.Fra 1995 arbeidet han i Forsvarsdepartementet. Lund bidro i 2002 til sammenslåingen av FN-Veteranenes Hjelpefond og Krigshospitalskassen av 1679. Lund var leder i Forsvarets Pensjonistforbund fra 1995 til 2001.Lund ble tildelt Heimevernets fortjenstmedalje. Han ble utnevnt til storkommandør av den libanesiske Sedertreordenen.


== Referanser ==
Algoritme

En algoritme er i matematikk og informatikk en presis beskrivelse av en endelig serie operasjoner som skal utføres for å løse et eller flere problemer. Hvis en prosess er algoritmisk, kan den skrives som en serie operasjoner som kan utføres gjennom beregninger.
Ordet «algoritme» kommer fra navnet til den persiske matematikeren og astronomen Muhammad ibn Musa al-Khwarizmi (fra Algoritmi, den latinske formen av al-Khwārizmī). Han skrev flere bøker, inkludert boken Al-jabr wa'l muqabalah. Den inneholder en oppskrift – eller en algoritme – for hvordan bestemte andregradsligninger kan løses.
Mindre formelt er en algoritme enhver skrittvis prosedyre på en oppgave, gitt at oppgaven kan løses ved et endelig antall steg.
Algoritmer er også brukt i programmering, hvor kode vil følge spesifikke operasjoner for å bli gjennomført av en datamaskin. En algoritme kan ofte også inneholde variabler som trenger mellomregning. Et eksempel på dette kan være pseudokode brukt til programmeringsspråk.


== Formell definisjon ==
Mange matematikere og logikere i det 19. og 20. århundret hadde problemer med at begrepet algoritme ikke hadde noen nøyaktig matematisk definisjon. I den første halvdelen av 1900-tallet, ble det gjort mange forsøk på å finne en presis definisjon. Turingmaskinen til Alan Turing, lambda-kalkulusen til Alonzo Church, rekursive funksjoner, Chomsky-grammatikker, og Markov-algoritmer, er alle formaliseringer av beregnbarhetsbegrepet.
Det ble bevist at alle disse metodene er like kraftige. Alle kan bli emulert av en turingmaskin, og omvendt kan hver av dem selv emulere en turingmaskin.
Ved hjelp av begrepet turingmaskin, kan man formulere den følgende formelle definisjonen av begrepet algoritme:
En oppskrift for beregning av løsningen til et problem er en algoritme hvis det finnes en turingmaskin som er ekvivalent til oppskriften, og som stopper for enhver inndata som har en løsning.
Fra denne definisjonen kan følgende egenskaper avledes:

Oppskriften må kunne beskrives med en endelig tekst.
Hvert skritt i oppskriften må kunne utføres.
På ethvert tidspunkt kan kun et endelig stort minne benyttes.
Oppskriften kan bare bruke et endelig antall skritt.Euklids algoritme for å finne største felles faktor til to tall, er et eksempel på en algoritme.


== Referanser ==
Norheimsund

Norheimsund er et tettsted og administrasjonssenteret i Kvam herad i Vestland fylke. Tettstedet har 4 566 innbyggere per 1. januar 2022, og ligger 74 km (omtrent en times kjøring øst) fra Bergen langs riksvei 7 på nordsida av Hardangerfjorden. En av de mest kjente fossene i landet, Steinsdalsfossen (eller egentlig Øvsthusfossen), ligger i Norheimsund. Norheimsund sentrum kalles Grova.
Norheimsund er handelssenteret i ytre Hardanger, og har flere butikker samt tilbud på de fleste områder. Norheimsund er også et trafikknutepunkt, og har båtruter til Utne og Odda, og bussruter til Bergen, til Voss, og til Vikøy, Tørvikbygd, Jondal, Strandebarm og Kvinnherad.
Kvam herad fikk Tettstedsprisen 2000 for sitt arbeid med sjøfronten i Norheimsund. Her er det gjestekai med service-bygg, ny kaipromenade, og det er lagt ned et stort utendørs sjakkbrett i skifer i et amfi.
Norheimsund vant i 2013 Statens pris for attraktivt sted. Det er kommunal- og regionalministeren som deler ut prisen.
Thon Hotel Sandven og Hardanger Fartøyvernsenter ligger i Norheimsund. Norheimsund kirke ble bygget i 1989, og ferdigstilt i 1992 på dugnad og ved hjelp av pengeinnsamlinger. Avisen Hordaland Folkeblad (grunnlagt i 1873) utgis i Norheimsund.
Thon Hotel Sandven ble kjøpt av Olav Thon i januar 2011. Hotellet het tidligere Sandven Hotell og er bygd i 1857.
Norheimsund ligger 7 km vest for Øystese.


== Historie ==
Hele det sentrale butikkstrøket i Norheimsund ble lagt i aske under en storbrann fredag 7. oktober 1932. Senteret ble bygget opp igjen i en funksjonalistisk arkitektur.
Under andre verdenskrig hadde okkupasjonsmakten en stor treningsleir i Norheimsund, og det ble bygget store forsvarsanlegg mot fjorden.


== Befolkningsutvikling ==
2003: 2 112
2011: 2 187
2013: 4 291 Tettstedet Øystese ble innlemnet.
2019: 4 399


== Kjente personer med tilknytning til Norheimsund ==
Geirr Tveitt
Geir Botnen
Per Øyvind Heradstveit
Pål Sundvor
Yngve Sundvor
Valgerd Svarstad Haugland
Torbjørn Hansen
Åsne Valland Nordli
Svein Rosseland
Sverre L. Mo


== Bilder ==

		
		
		


== Referanser ==


== Eksterne lenker ==
Kvam kommunes hjemmeside
Hordaland Folkeblad
Kart over Norheimsund


=== Webkamera ===
Norheimsund gjestehamn
Carlo Azeglio Ciampi

Carlo Azeglio Ciampi (født 9. desember 1920 i Livorno, død 16. september 2016 i Roma) var Italias president fra 1999 til 2006. Ciampi var også sentralbanksjef (1979–93) og statsminister (1993–94).


== Liv og virke ==


=== Bakgrunn ===
Carlo Azeglio Ciampi var sønn av Pietro Ciampi og Maria Masino, sistnevnte født i Pisa i en familie som stammet fra Cuneo. Han gikk på Istituto San Francesco Saverio, en skole ledet av jesuittordenen, fra midten av barneskoleårene til gymnaset.
Han studerte klassiske fag senere, blant annet i Leipzig i Tyskland. I 1941 tok han en akademisk grad i litteratur fra Scuola normale superiore i Pisa.


=== Andre verdenskrig ===
Han ble deretter innkalt til militærtjeneste for å tjenestegjøre som løytnant i Albania. Da Italia inngikk våpenhvileavtalen med de allierte 8. september 1943, nektet han å bli værende i den fascistiske staten Den italienske sosialrepublikk og gikk i dekning i Scanno i Abruzzo. Han lyktes med å krysse frontlinjen og nådde Bari, hvor han sluttet seg til det sosialliberalistiske, sentrum-venstre-partiet Partito d'Azione og slik også til den italienske motstandsbevegelsen.


=== Etterkrigstiden ===
Han studerte så jus ved Università di Pisa, og tok sin grad i 1946. Samme år begynte han å jobbe for Banca d'Italia, den italienske sentralbanken.
I 1960 ble han ansatt i Banca d'Italias sentraladministrasjon. Han ble bankens generalsekretær i 1973, visegeneraldirektør i 1976 og generaldirektør i 1978. I oktober 1979 ble han guvernør for banken og president for Ufficio Italiano Cambi. Disse stillingene hadde han inntil 1993.


=== Statsminister, president ===
Fra april 1993 til mai 1994 var han Italias statsminister. Han ledet en teknokratisk koalisjonsregjering og var den første statsminister som ikke var valgt som parlamentsmedlem. Fra 1996 til 1999 var han landets finansminister og hadde blant annet ansvaret for innføring av euro som ny valuta.
Den 13. mai 1999 ble han innsatt som Italias president. Etter at han gikk av som president i 2006 var han livstidssenator ex officio.
Ciampi ble i 2001 tildelt storkors av St. Olavs Orden. I 2000 mottok han Den hvite ørns orden fra Polens president. Han ble i 2005 tildelt Karlsprisen.


== Referanser ==


== Eksterne lenker ==
(it) Offisielt nettsted 
(en) Carlo Azeglio Ciampi – kategori av bilder, video eller lyd på Commons 
(en) Carlo Azeglio Ciampi på Internet Movie Database